CELEX: E2006J0006
Language: el
Date: 2007-10-03 00:00:00
Title: Απόφαση του Δικαστηρίου, της 3ης Οκτωβρίου 2007 , στην υπόθεση E-6/06 — Εποπτεύουσα Αρχή της ΕΖΕΣ κατά Πριγκιπάτου του Λιχτενστάιν (Αθέτηση υποχρεώσεων από το συμβαλλόμενο μέρος — Οδηγία 2002/49/EΚ του Ευρωπαϊκού Κοινοβουλίου και του Συμβουλίου, της 25ης Ιουνίου 2002 , σχετικά με την αξιολόγηση και τη διαχείριση του περιβαλλοντικού θορύβου)

24.1.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 17/12
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   της 3ης Οκτωβρίου 2007
   στην υπόθεση E-6/06
   Εποπτεύουσα Αρχή της ΕΖΕΣ κατά Πριγκιπάτου του Λιχτενστάιν
   
      (Αθέτηση υποχρεώσεων από το συμβαλλόμενο μέρος — Οδηγία 2002/49/EΚ του Ευρωπαϊκού Κοινοβουλίου και του Συμβουλίου, της 25ης Ιουνίου 2002, σχετικά με την αξιολόγηση και τη διαχείριση του περιβαλλοντικού θορύβου)
   
   (2008/C 17/08)
   Στην υπόθεση E-6/06, Εποπτεύουσα Αρχή της ΕΖΕΣ κατά του Πριγκιπάτου του Λιχτενστάιν:
   ΑΙΤΗΣΗ για να διαπιστωθεί ότι παραλείποντας να θεσπίσει εμπρόθεσμα ή να κοινοποιήσει στην Εποπτεύουσα Αρχή της ΕΖΕΣ τη θέσπιση των απαραίτητων μέτρων για την εφαρμογή της πράξης που αναφέρεται στο σημείο 32ζ του παραρτήματος XX της συμφωνίας ΕΟΧ, δηλαδή της οδηγίας 2002/49/EΚ του Ευρωπαϊκού Κοινοβουλίου και του Συμβουλίου, της 25ης Ιουνίου 2002, όπως προσαρμόστηκε στη συμφωνία ΕΟΧ με το πρωτόκολλο 1, το Πριγκιπάτο του Λιχτενστάιν αθέτησε τις υποχρεώσεις που υπέχει δυνάμει του άρθρου 14 της συγκεκριμένης πράξης και του άρθρου 7 της συμφωνίας ΕΟΧ, το Δικαστήριο, αποτελούμενο από τους ακόλουθους: Carl Baudenbacher, πρόεδρο, Thorgeir Örlygsson, δικαστή και Henrik Bull, εισηγητή δικαστή, εξέδωσε απόφαση στις 3 Οκτωβρίου 2007, το διατακτικό της οποίας έχει ως εξής:
   ΤΟ ΔΙΚΑΣΤΗΡΙΟ
   Αποφαίνεται ότι:
   
               1.
            
            
               Μη εκδίδοντας εμπρόθεσμα τα μέτρα που είναι απαραίτητα για την εφαρμογή της πράξης που αναφέρεται στο σημείο 32ζ του παραρτήματος XX της συμφωνίας ΕΟΧ, δηλαδή της οδηγίας 2002/49/EΚ του Ευρωπαϊκού Κοινοβουλίου και του Συμβουλίου, της 25ης Ιουνίου 2002, σχετικά με την αξιολόγηση και τη διαχείριση του περιβαλλοντικού θορύβου, όπως προσαρμόστηκε στη συμφωνία ΕΟΧ με το πρωτόκολλο 1 και την τομεακή προσαρμογή που περιέχεται στο παράρτημα XX της συγκεκριμένης συμφωνίας, το Πριγκιπάτο του Λιχτενστάιν αθέτησε τις υποχρεώσεις του βάσει του άρθρου 14 της συγκεκριμένης πράξης και βάσει του άρθρου 7 της συμφωνίας ΕΟΧ.
            
         
               2.
            
            
               Το Δικαστήριο διατάσσει το Πριγκιπάτο του Λιχτενστάιν να καταβάλει τα δικαστικά έξοδα.